– Зразумела, падраздзяленні гатовы да ліквідацыі любых надзвычайных сітуацый. Цяпер у баявым разліку іх спецыяльная тэхніка, адзінка якой на пажар прывозіць 10 тон вады. Распрацаваны сумесныя інструкцыі аб узаемадзеянні з лясгасам, прадпрыемствам меліярацыйных сістэм. Разам з тым неабходна адзначыць, што ліквідаваць пажары ў экасістэмах, якія не пагражаюць жыццю і здароўю грамадзян, адпаведна заканадаўству павінны ў першую чаргу самі землекарыстальнікі. За непрыняцце мер па ліквідацыі палаў таксама існуе адміністрацыйная адказнасць ад 10 да 40 базавых велічынь.